kardosdrur/scandi-wiki huggingface dataset:
Groß Kummerfeld

Groß Kummerfeld er en by og kommune i det nordlige Tyskland, beliggende i Amt Boostedt-Rickling under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Groß Kummerfeld ligger øst for Neumünster mellem Bundesstraße B430 mod Plön og B205 mod Bad Segeberg. I kommunen ligger landsbyerne Kleinkummerfeld, Kleinkummerfeld-Bahnhof og Willingrade. Stationen Kleinkummerfeld-Bahnhof ligger ved jernbanelinjen mellem Neumünster og Bad Oldesloe 
I Willingrade i kommunen ligger udspringet til floden Stör.

Eksterne kilder/henvisninger 

 Kommunens websted 
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Socialistisk Arbejdsgruppe

Socialistisk Arbejdsgruppe var en folketingsgruppe bestående af de to folketingsmedlemmer Hanne Reintoft og Kai Moltke efter at de havde meldt sig ud af Venstresocialisterne den 26. august 1968. Gruppen blev nedlagt den 13. januar 1970 hvorefter Hanne Reintoft repræsenterede Danmarks Kommunistiske Parti og Kai Moltke fortsatte som løsgænger.

Tidligere politiske partier i Danmark
Cityring (Thisted)

Cityring O er en indre ringvej, der går rundt om Thisted Centrum. Vejen består af Thisted Kystvej – Toldbodgade – Jernbanegade – Dr Louise Gade – Bryggerivej – Vestergade – Rosenkrantzgade – Tingstrupvej - Skovgade - Brogade - Nørregade - Allestræde - Kastet - Korsgade - Østerbakken og ender til sidst i Thisted Kystvej. 

Cityring skal lede gennemkørende trafik uden om Thisted Centrum og fungere som en alternativ rute for dem, der har ærinder inde i den indre by. Vejen er også en gevinst for de handlende, så der ikke kommer så meget gennemkørende trafik ind gennem midtbyen.

Kilder 

Transport i Thisted
Centerringe og Cityringe i Danmark
Fægtning under sommer-OL 2016 – Kårde (damer)

Kvindernes kårdekonkurrence ved sommer-OL 2016 i Rio de Janeiro blev afholdt den 6. august på Carioca Arena 3.

Resultater

Finale

Reference 

Kårde (damer)
Kvindesport under OL
Casper Pedersen

Casper Phillip Pedersen (født 15. marts 1996) er en professionel cykelrytter fra Danmark, der er på kontrakt hos .

Banecykling 
Han var en del af det danske banelandshold, der vandt bronze ved de olympiske sommerlege i Rio i 2016 i herrernes holdforfølgelse. I 2015 deltog han i VM i banecykling 2015 i herrernes omnium. Han vandt bronzemedalje i holdforfølgelsesløb ved EM i banecykling 2015 i Grenchen, Schweiz.

Meritter

Landevej 

2013
 1. plads, 3. etape, Sint-Martinusprijs Kontich (holdtidskørsel)
2014
2. plads, Paris-Roubaix juniors
3. plads, DM i enkeltstart for juniorer
2015
3. plads, Scandinavian Race Uppsala
2016
2. plads, DM i landevejscykling for U23
2017
 EM i landevejscykling for U23
1. plads, 2. etape, Flèche du Sud
1. plads, GP Horsens
1. plads, 1. etape, PostNord Danmark Rundt
2. plads  Madison (med Niklas Larsen), EM i banecykling
2. plads, Rund um den Finanzplatz Eschborn-Frankfurt U23
2. plads, Fyen Rundt
3. plads, DM i landevejscykling for U23
3. plads, Danmark Rundt
2018
 5. plads samlet Fire dage ved Dunkerque
1. plads  Vinder af ungdomstrøjen
2020
1. plads, Paris-Tours
2023
1. plads,  Figueira Champions Classic
3. plads samlet ved Belgien Rundt

Grand Tour tidslinje

Udmærkelser 
 Årets Talent i dansk cykelsport (2014)

Referencer

Eksterne henvisninger 

 
 

Mandlige cykelryttere fra Danmark
Personer fra København
Cykelryttere ved sommer-OL 2016
Deltagere for Danmark ved sommer-OL 2016
Fægtning under sommer-OL 2016 – Fleuret (herrer)

Mændenes konkurrence i fleuret ved sommer-OL 2016 i Rio de Janeiro blev afholdt den 7. august på Carioca Arena 3. Medaljerne blev præsenteret af Paul Tergat, IOC medlem, Kenya og Donald Anthony Jr. medlem af direktionen for FIE.

Referencer 

Fleuret (herrer)
Startblok

Startblokke er en anordning, der bliver brugt indenfor atletikken af sprintere til at holde deres fødder ved starten af løbet, så de ikke glider, når de skubber sig ud ved lyden af startpistolen. For de fleste niveauer, inklusiv alle internationale konkurrencer på højt plan, er startblokkene obligatorisk udstyr til starten af sprinter.

Referencer

Sprint (løbesport)
Sportsudstyr
Ryghvirvel

En ryghvirvel eller vertebra er en irregulær knogle i rygsøjlen. Den har komplekse strukturer bestående af knogle og noget hyalinbrusk, hvor proportionerne varierer i forhold til placeringen i rygsøjlen og typen af ryghvirvel.

Skelet
Nervus dorsalis scapulae

Dorsale scapulære nerve udspringer fra den brachiale plexus, som regel fra plexusroden (anterior/ventral ramus) på C5.

Den giver motorbevægelse til rhomboideus, der trækker scapula mod rygsøjlen og levator scapulae, der løfter skulderbladet.

Struktur 
Nerven udspringer fra nervus spinalis ramus anterior i C05 inde i skalenerporten, hvorfra den forløber bagud og nedad, først igennem foramen intervertebrale i samme rygsøjle interval og så videre nedad ryggen sammen med musculus levator scapulae, som den ligger lige dorsalt for.

Hele dens forløb ligger lige medialt for skulderbladet og ender lige dorsalt under musculus rhomboideus.

Se også 
 Dorsale scapulære arterie

Referrencer

Galleri 

Anatomi
Overekstremitetsnerver
Rhomboideus major

Rhomboideus major eller Den store rhombemuskel er en skeletmuskel der forbinder scapula med vertebrae på rygsøjlen. I human anatomi, arbejder den sammen med rhomboideus minor, for at holde scapula presset mod den thorakale væg, og for at trække scapula tilbage mod rygsøjlen.

Referencer 

Muskelsystemet
Outotec

Outotec Oyj () er en finsk virksomhed med hovedsæde i Espoo. Koncernen tilbyder teknologier og services indenfor metal og mineralbearbejdningsindustrien. Fokus er på fremstilling af maskiner og udvikling af metoder, som faciliterer de forskellige trin i metaludvinding og mineralforarbejdning fra malm til rent metal eller mineral, herunder slibning og fysisk adskillelse af malm og smeltning og udvaskning af grundmetaller og ædelmetaller. Der tilbydes også ingeniørarbejde og produktservicering.

I 2015 var koncernens omsætning på 1,2 mia. €, og der var 4.859 medarbejdere.

Outotec var tidligere en helejet forretningsenhed i Outokumpu, som blev etableret i slutningen af 1940'erne, men som blev fraspaltet til en selvstændig virksomhed i juni 2006. Moderselskabet Outotec fokuserede derefter sine forretninger på rustfrit stål. Kort efter fraspaltning blev Outotec børsnoteret på Helsinki Stock Exchange og virksomheden blev hurtigt en del af aktieindekset OMXH25.

Referencer

Eksterne henvisninger 

Usage of Outotec technologies in Russia

Espoo
Fremstillingsvirksomheder fra Finland
Ingeniørvirksomheder fra Finland
Rhomboideus minor

Rhomboideus minor eller Den lille rhombemuskel er en lille skeletmuskel på ryggen, der forbinder scapula med rygsøjlens vertebrae.

Lokaliseret inferior til levator scapulae og superior til rhomboideus major, arbejder den sammen med sidstnævnte i at holde scapula presset mod den thorakale væg. Den ligger dybt i forhold til trapezius, men superficialt til den lange spinalmuskel.

Referencer

Eksterne henvisninger 

 

Muskelsystemet
Brakerøya Station

Brakerøya Station (Brakerøya stasjon) er en jernbanestation på Drammenbanen, der ligger i kvarteret Brakerøya i Drammen i Norge. Stationer består af to spor med en øperron samt nogle sidespor, en parkeringsplads og busstoppested. Den betjenes af lokaltog mellem Drammen og Dal.

Stationen åbnede 1. januar 1873, knap tre måneder efter åbningen af Drammenbanen. Ved åbningen hed den Bragerøen, men den skiftede navn til Brakerøya 1. juli 1942. Da Lieråsen tunnel åbnede i 1973, gennemgik stationen en kraftig ombygning. Den blev gjort fjernstyret og ubemandet 3. juni 1973.

Litteratur

Eksterne henvisninger 

Stationer på Drammenbanen
Etableret i 1873
Jernbanestationer i Viken
Thorakale hulrum

Thorakale hulrum (eller brysthulen eller thoraxhulen) er et hulrum i kroppen der er beskyttet af den thorakale væg. Det centrale kompartment af det thorakale hulrum er mediastinum. Der er to åbninger i det thorakale hulrum, en superior thorakal aperture kendt som det thorakale indløb og en lavere inferior thorakal aperture kendt som det thorakale afløb.

Muskelsystemet
Lier Station

Lier Station (Lier stasjon eller Lier holdeplass) er en jernbanestation på Drammenbanen, der ligger i Lier kommune i Norge. Stationen består af to spor med hver sin sideliggende perron samt parkeringsplads og busstoppested. Stationen ligger lige ved Lieråsen tunnels munding. Den betjenes af lokaltog mellem Drammen og Dal.

Stationen åbnede som trinbræt 3. juni 1973 i forbindelse med åbningen af Lieråsen tunnel og omlægningen af banen mellem Asker og Brakerøya. Ved åbningen hed den Tuverud, men den skiftede navn til Lier 2. juni 1996. Der havde tidligere eksisteret en anden Lier Station, der åbnede sammen med Drammenbanen 7. oktober 1872, men den blev nedlagt 3. juni 1973, da banen som nævnt blev omlagt.

Litteratur

Eksterne henvisninger 

Stationer på Drammenbanen
Etableret i 1973
Jernbanestationer i Viken
Høn Station

Høn Station (Høn stasjon eller Høn stoppested) er en jernbanestation på Drammenbanen, der ligger i området Høn i Asker kommune i Norge. Stationen består af to spor med en øperron imellem og et trappehus i gulmalet træ. Den betjenes af lokaltog mellem Spikkestad og Lillestrøm.

Stationen åbnede som holdeplads 10. december 1930 men blev nedgraderet til trinbræt 1. januar 1971.

Litteratur

Eksterne henvisninger 

Stationer på Drammenbanen
Etableret i 1930
Jernbanestationer i Asker
Camping Key Europe

Camping Key Europe (CKE) er et internationalt pas for campister. Camping Key Europe er resultatet af et samarbejde mellem tyske ADAC, hollandske ANWB, og de fire partnere fra Camping Card Scandinavia. Kortet blev taget i brug 1. januar 2012.

For ANWB erstattede CKE Camping Card International. Camping Card International er stadig tilgængelig som et separat kort.
Passet er en konkurrent til ACSI Club ID og Camping Card International.

I Danmark står Campingrådet bag udstedelsen.

Eksterne henvisninger 
 Camping Key Europes officielle websted

Key Europe
Etableret i 2012
Basketball under sommer-OL 2016 – Mændenes turnering

Mændenes turnering i basketball ved sommer-OL 2016 i Rio de Janeiro begyndte d. 6 august og sluttede d. 21. august 2016.

Finalen i denne disciplin var den sidste begivenhed inden afslutningsceremonien. 

USA vandt deres 15. guldmedalje efter at have besejret Serbien 96-66 i finalen den største sejrsmargin i en finale siden olympiaden i 1992. Spanien vandt bronzemedalje efter en 89-88 sejr over Australien.

Konkurrencetidsplan

Dommere 
Følgende dommere blev udvalgt til turneringen..

  Carlos Júlio
  Leandro Lezcano
  Scott Beker
  Vaughan Mayberry
  Guilherme Locatelli
  Cristiano Maranho
  Karen Lasuik
  Stephen Seibel
  Duan Zhu
  Sreten Radović
  Natalia Cuello
  Eddie Viator
  Robert Lottermoser
  Anne Panther
  Christos Christodoulou
  Nadege Zouzou
  Hwang In-tae
  Oļegs Latiševs
  José Reyes
  Chahinaz Boussetta
  Ahmed Al-Bulushi
  Ferdinand Pascual
  Piotr Pastusiak
  Roberto Vázquez
  Ilija Belošević
  Damir Javor
  Juan Carlos García
  Carlos Peruga
  Borys Ryzhyk
  Steven Anderson

Referencer 

Mændenes turnering
Kemira

Kemira Oyj () er en finsk kemikaliekoncern. Koncernen producerer kemikalier til fiberbearbejdning, vandbehandling og separationsprocesser. Kemira har hovedkvarter i Helsinki. Omsætningen i koncernen var i 2014 på 2,137 mia. Euro og der var 4.248 ansatte.
 
Den største aktionærer er Oras Invest Oy med 17,1 % af aktierne. Den tidligere største aktionær den finske stat frasolgte en stor del af sine aktier i august 2007 og er i dag den næststørste aktionær med 16,5 % af aktierne.

Kemira har tre primære forretningssegmenter, som er "Pulp & Paper", "Municipal & Industrial" og "Oil & Mining". Kemiras mål er forbedre sine kunders udnyttelse af vand, energi og råvarer.

Kemira er blevet verdens største producent af kemikalier til pulp- og papirindustrien efter overtagelse af pulp- og papirkemikalie-forretningsenheden i Lanxess.
Papirsegmentet kan endvidere inddeles i fire kundesegmenter: Pulp, Printing & Writing, Packaging & Board og Tissue & Specialties. Vandbehandlingssegmentet er inddelt i Municipal Water and Industrial Water kundesegmenter. Inden for dette segment er Kemira nr. 2 indenfor koagulanter og nr. 5 indenfor flokkulanter. Oil & Mining segmentet blev etableret i 2008 og der udvikles produkter til olie, naturgas og mineindustrien. Det er opdelt i borevæsker til olie- og naturgasindustrien, froth flotation indefor mineraler og metaller og Formulation Technology kundesegmenter. Oil & Mining segmentet er nr. 1 i verden på koagulanter og nr. 3 på flokkulanter.

Historie 
Kemira var oprindeligt en statsejet virksomhed, der fremstillede kunstgødning. Tiltrods for dette så udvidede koncernen og kunstgødningsdivisionen blev adskilt til Kemira GrowHow, som senere blev overtaget og konsolideret af Yara International. I 1972 opkøbte Kemira malingproducenten Tikkurila. I 2010 blev aktierne i Tikkurila frasolgt.

Referencer

Eksterne henvisninger 
 

Virksomheder i Helsinki
Kemivirksomheder
Fremstillingsvirksomheder fra Finland
Etableret i 1920
Følelseshistorie

Følelseshistorie er et forholdsvist nyt forskningsområde inden for historiefaget, som er i stor vækst. Følelseshistorie sporer og analyserer ændringer af normer og regler for følelser i tidligere tiders samfund. Dokumenter som private breve, journaler, selvbiografier og erindringer er oplagte historiske kilder i følelseshistorie. Eksempler på forskellige emner som kan indgå i følelseshistorie er kærlighed, vrede, misundelse, melankoli og skam.

Litteratur 
 Barbara Rosenwein (2010) Passions in Context  Journal of the History and Philosophy of the Emotions, 1
 Karen Vallgårda (2013) "Følelseshistorie – teoretiske brudflader og udfordringer " Kulturstudier, Årgang 4, nr. 2
 Karen Vallgårda (2015) "Affekt, følelser og rum - historiefaglige perspektiver " Temp, nr. 10, s. 175-183.

Referencer

Eksterne henvisninger 
 Journal of the History and Philosophy of the Emotions 
 The History of Emotions Blog 

Historie
Humaniora
Kulturhistorie
Følelser
EM i banecykling 2015

Europamesterskaberne i banecykling 2015 var den sjette udgaven af elite-EM i banecykling og fandt sted i Velodrome Suisse i Grenchen, Schweiz, mellem 14. og 18. oktober.

Deltagende lande 
255 cykelryttere (98 kvinder, 157 mænd) fra 27 nationer deltog i mesterskaberne. Antal deltagere per nation er vist i parenteser.

  (3: 3 ♂)
  (2: 1 ♂, 1 ♀)
  (9: 6 ♂, 3 ♀)
  (15: 10 ♂, 5 ♀)
  (3: 3 ♂)
  (13: 11 ♂, 2 ♀)
  (7: 6 ♂, 1 ♀)
  (14: 8 ♂, 6 ♀)
  (4: 2 ♂, 2 ♀)
  (17: 10 ♂, 7 ♀)
  (20: 12 ♂, 8 ♀)
  (1: 1 ♂)
  (20: 12 ♂, 8 ♀)
  (4: 3 ♂, 1 ♀)
  (2: 2 ♂)
  (13: 6 ♂, 7 ♀)
  (16: 8 ♂, 8 ♀)
  (8: 2 ♂, 6 ♀)
  (12: 9 ♂, 3 ♀)
  (3: 2 ♂, 1 ♀)
  (17: 8 ♂, 9 ♀)
  (2: 2 ♂)
  (22: 12 ♂, 10 ♀)
  (10: 8 ♂, 2 ♀) (vært)
  (1: 1 ♀)
  (2: 2 ♂)
  (15: 8 ♂, 7 ♀)

Konkurrencer 

 konkurrencer der vises i en mørkere grå nuance er ikke-olympiske discipliner

Medaljeoversigt

Se også 
 EM i banecykling 2015 (under-23 & junior) – det europæiske mesterskab for unge under 23 og juniorer i banecykling blev afholdt i Athen, Grækenland fra 14. til 19. juli 2015.

Referencer 

2015
Cykelløb i 2015
EM i banecykling

Europæiske mesterskaber i banecykling (kort form: EM i banecykling) er et sæt af mesterskaber på eliteniveau, der arrangeres hvert år for de forskellige disipliner og afstande i banecykling, udelukkende for europæiske cykelryttere, og reguleres af Union Européenne de Cyclisme (UEC). Mesterskaberne blev første gang afholdt i deres nuværende format i 2010. Udover at få en guldmedalje får vinderen også en speciel trøje, som er blå med stjerner af guld. Før 2010 blev de europæiske mesterskaber i banecykling kun arrangeret for yngre ryttere, U23 og juniorer. Siden 2010 har der været to separate mesterskaber, et for eliten og et for de yngre cykelryttere.

Mesterskaber

Elite

Elite Europamesterskaber - Medaljeoversigt 2010–2018

Juniorer og U23'ere

Noter

Referencer
Hedegård fra Vemb, Holstebroegnen (Frilandsmuseet)

Hedegården fra Vemb er en hedegård − en gård på heden − der lå i Vemb i Vestjylland indtil Frilandsmuseet erhvervede den i 1930, flyttede den i 1961 og åbnede den for publikum i 1965. Gården havde to længer og lå frit i det åbne landskab udsat for den dominerende vestenvind; derfor var kålhaven indhegnet med et lavt dige og lå i læ af gården.

Galleri

Noter

Se også
 Frilandsmuseets bygninger

Eksterne henvisninger

 "Kålgård fra Vemb" , om gårdens køkkenhave

Frilandsmuseet
Landbrug
Steve Anderson (basketballdommer)

Steven Anderson er en professionel basketballdommer, der har arbejdet i National Basketball Association (NBA) siden 2013-2014 sæsonen.

Han blev valgt til at virke som dommer ved Sommer-OL 2016 i Rio de Janeiro, som den eneste amerikaner ved mændenes basketballturnering.

Referencer 

Basketball
Sportsdommere
Sportsfolk fra USA
Pixeline Skolehjælp: Lær om Geografi – Danmark på spil

Pixeline Skolehjælp: Lær om Geografi – Danmark på spil er det ellevte spil i Pixeline Skolehjælp serien. Spillet er fra 2007 og er udgivet af Krea Media. 
Spillet starter med at lillebror stikker af i sin luftballon og tager rundt til forskelige byer rundt om i Danmark, hvor han med det formål at omdøbe så mange stednavne som overhovedet mulig efter ham selv. Det er så Pixelines opgave at stoppe ham i tide, inden han gør det.

Man flyver derfor rundt i en luftballon til forskelige byer rundt om i Danmark. Når man passere en by et hav eller land, begynder Pixeline at fortælle om disse sted som f.eks., “Ved du hvad navnet Hillerød betyder, det er ikke så svært, rød var et gammelt ord for en rydning i skoven og Hildi var et drengenavn, så Hillerød betyder simpelthen Hildis rydning". 

Undervejs skal man løse forskelige opgaver bl.a. Gadequzzien hvor lillebror har erstattet vejnavne med lillebrorvej, og hvor man så skal hjælpe med at finde det rigtige ord. I Skipper Klemens kompasspil hvor man skal hjælpe ham med at svar på nogle spørgsmål, som f.eks. “Ligger Esbjerg syd eller nord for Aalborg''“. Samt posthuse spillet hvor man placere en række pakker på, hvilken landsdele eller by de skal hen til.

Til sidst finde man lillebror i en labyrint, hvor man derefter så skal indfange ham. Det gør man ved at lægge de medaljer som man har vundet igennem spil, over de huller som der i labyrint, så Pixeline kan lokke lillebror i en fælde.

Referencer 

Lær om Geografi - Danmark på spil
Computerspil fra 2007
Delta (Dúné-album)

Delta er det fjerde studiealbum fra det danske elektro-rock-band Dúné, der udkom den 23. september 2016 på Universal. Det er Dúnés første album som trio, efter guitarist Danny Jungslund valgte at stoppe i bandet på ubestemt tid i 2014. Gruppen har udtalt at, "Delta er historien om en ung mands forsøg på at navigere i forhold, frihed og fristelser i den moderne verden. Med svingende held. Delta er lyden, der skal tage Dúné ind i en ny æra og langt ind i fremtiden". Under arbejdet med albummet skrev gruppen over 100 sange, og endte med at kassere et helt album da Dúné ønskede "at tage vores lyd i en ambitiøs og kompromisløs ny retning".

Lyden på Delta er mindre rock'et end tidligere udgivelser og er ifølge forsanger Mattias Kolstrup "meget mere poppet, end det plejer at være". Albummet er produceret af Ole Bjórn hvilket har været med til "at bringe Dúné ind i en ny tid og en ny virkelighed" ifølge Kolstrup.

Spor

Referencer 

Dúné-album
Album fra 2016
Karl Emmanuel 3. af Sardinien-Piemont

Karl Emmanuel 3. af Sardinien-Piemont, (italiensk: Carlo Emanuele III) (født 27. april 1701 i Torino, død 20. februar 1773 i Torino) var konge af Sardinien fra 1730 til 1773. Desuden var han hertug af Savoyen i 1720 – 1730 og igen i  1732 – 1773.

Forældre 
Karl Emmanuel var søn af af Viktor Amadeus 2. Sardinien-Piemont, der havde været konge af Sicilien i 1713 – 1718, og som var Sardiniens første konge i 1720 – 1730.

Hans mor var Anne Marie af Bourbon-Orléans. Hun var datter af Filip 1. af Orléans (en søn af kong Ludvig 13. af Frankrig) og Henriette af England (en datter af kong Karl 1. af England).

Familie 
Karl Emmanuel var først gift med Anna Christine Luise af Pfalz-Sulzbach (1701 – 1723).  Anna Christine var datter af Theodor Eustach, pfalzgreve af Pfalz-Sulzbach.

Senere blev han gift med Polyxena af Hessen-Rheinfels-Rotenburg (1706 – 1735). Karl Emmanuel og Polyxena fik seks børn. Deres ældste søn Viktor Amadeus 3. af Sardinien-Piemont (1726 – 1796) blev konge af  Sardinien-Piemont.

Karl Emmanuels tredje ægteskab var med Elisabeth Therese af Lothringen (1711 – 1741). Hun var søster til kejser Frans 1. Stefan af Det tysk-romerske Rige.

Konger af Sardinien-Piemont
Huset Savoyen
Heidmühlen

Heidmühlen er en by og kommune i det nordlige Tyskland, beliggende i Amt Boostedt-Rickling i den nordlige del af Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Heidmühlen ligger omkring 12 km sydøst for Neumünster på Segeberger Heide, 14 km nordøst for Bad Bramstedt og 14 km vest for Bad Segeberg ved udkanten af Segeberger Forst. I kommunen ligger ud over Heidmühlen , bebyggelserne Klint, Mühlenholz og Radesforde. Heidmühlen lå i middelalderen i grænseområdet mellem Sachserne og Venderne.
 
Mod nordøst går Bundesstraße B205 fra Bad Segeberg mod Neumünster, mod syd går Bundesstraße 206 fra Bad Segeberg mod Bad Bramstedt og mod vest går motorvejen A7 fra Hamborg mod Flensborg.

Kort før den gamle mølle, der har givet byen dens navn, løber Radesforder Au og Rothenmühlenau sammen og danner Osterau, der er med til at danne Bramau.

I den sydlige del af kommunen ligger en del af Wildpark Eekholt og naturschutzgebiet Stellbrookmoor.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
ONE Pro Cycling

ONE Pro Cycling (UCI code:ONE) er et britisk professionelt Kontinental cykelhold. Holdet blev etableret i 2015, og året efter, i 2016, blev det et professionelt kontinentalhold.

Sæsoner

2017

2016

Referencer 

Etableret i 2015
Ophørte cykelhold fra Storbritannien
EM i banecykling 2015 (under-23 & junior)

EM i banecykling 2015 for U-23 og juniorer var det 15. kontinentale europæiske mesterskab for unge under 23 og juniorer i banecykling, og det sjette mesterskab, siden mesterskabet fik nyt navn i forbindelse med omstruktureringer i 2010. Mesterskaberne fandt sted i Athens Olympic Velodrome i Athen, Grækenland fra 14. til 19. juli 2015. Amalie Dideriksen vandt to guldmedaljer, Andreas Stokbro og Mathias Dahl Pedersen vandt sølv og Andreas Stokbro og Mathias Dahl Pedersen vandt bronze for Danmark.

Medaljeoversigt

Referencer 

2015 (under-23 & junior)
Cykelløb i 2015
Mount Augustus

Mount Augustus er et isoleret bjerg i Mount Augustus National Park i Western Australia. Det er 1006 meter over havets overflade og omkring 860 meter over omgivelserne. Mount Augustus dækker et område på ca. 48 km2 og har en næsten 8 km lang central højderyg.

Mount Augustus er kendt som Burringurrah for de lokale Wajarri-aboriginere

Mount Augustus er flere steder i turistinformation og populær litteratur erklæret at være "verdens største monolit", men dette har ikke dækning i geologisk litteratur eller forskning idet bjerget ikke er en monolit.

Geologi 
Mount Augupstus består af sandsten og konglomerat, kendt som Mount Augustus-sandsten, liggende over ældre granit på bjergets nordside. Sandstenen blev aflejret af tidligere flodlejer og er noget yngre end den mere end 1,6 milliarder år gamle granit.

Europæisk historie 
Francis Thomas Gregory besteg toppen af Mount Augustus 3. juni 1858 i løbet af sin 107-dages tur gennem Gascoyne-regionen i Western Australia, og blev med det den første kendte europæer som besteg bjerget. Nogen uger efter navngav han bjerget etter sin bror, Sir Augustus Charles Gregory (1819–1905).

Referencer 

Augustus